CELEX: 22005D0208
Language: et
Date: 2004-09-28 00:00:00
Title: 2005/208/EÜ: EL–Bulgaaria assotsiatsiooninõukogu otsus nr 1/2004, 28. september 2004, millega muudetakse Euroopa Lepingu assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel lisaprotokolli artikleid 2 ja 3 seoses Euroopa lepingu protokolli 2 artikli 9 lõikes 4 sätestatud ajavahemiku pikendamisega

15.3.2005   
            
            
               ET
            
            
               Euroopa Liidu Teataja
            
            
               L 68/41
            
         
      EL–BULGAARIA ASSOTSIATSIOONINÕUKOGU OTSUS nr 1/2004,
   28. september 2004,
   millega muudetakse Euroopa Lepingu assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel lisaprotokolli artikleid 2 ja 3 seoses Euroopa lepingu protokolli 2 artikli 9 lõikes 4 sätestatud ajavahemiku pikendamisega
   (2005/208/EÜ)
   ASSOTSIATSIOONINÕUKOGU,
   võttes arvesse Euroopa lepingut assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel (1) (“Euroopa leping”),
   võttes arvesse Euroopa lepingu lisaprotokolli, eriti selle artiklit 4,
   ning arvestades järgmist:
   
               (1)
            
            
               Lepinguosaliste vahel sõlmiti 21. novembril 2002 Euroopa lepingu lisaprotokoll.
            
         
               (2)
            
            
               Lisaprotokolli artikli 5 kohaselt kohaldatakse lisaprotokolli ajutiselt alates selle allkirjastamisest.
            
         
               (3)
            
            
               Hiljutiste muudatustega Bulgaaria õigusaktides muudeti ülesannete jaotumist täidesaatvate asutuste vahel.
            
         
               (4)
            
            
               Vastavuse tagamiseks lisaprotokolli ja Bulgaaria institutsiooniliste muudatuste vahel on asjakohane muuta lisaprotokolli artikleid 2 ja 3, kohandades viiteid vastavatele Bulgaaria asutustele. See on vajalik lisaprotokolli rakendamise võimaldamiseks Bulgaarias.
            
         
               (5)
            
            
               Lisaprotokolli artikli 4 kohaselt võib lisaprotokolli muuta assotsiatsiooninõukogu otsusega,
            
         ON VASTU VÕTNUD JÄRGMISE OTSUSE:
   Artikkel 1
   Euroopa Lepingu assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel lisaprotokolli artiklid 2 ja 3 asendatakse seoses Euroopa lepingu protokolli 2 artikli 9 lõikes 4 sätestatud ajavahemiku pikendamisega järgmisega:
   
      “Artikkel 2
      Bulgaaria Vabariik esitab Euroopa Komisjonile ümberkorraldamisprogrammi ja äriplaanid, mis vastavad protokolli 2 artikli 9 lõikes 4 loetletud nõuetele ning mis on hinnatud ja heaks kiidetud Bulgaaria konkurentsikaitsekomisjoni poolt.
      Artikkel 3
      Komisjon annab lõpliku hinnangu selle kohta, kas ümberkorraldamisprogramm ja äriplaanid vastavad protokolli 2 artikli 9 lõikes 4 loetletud nõuetele. Euroopa Liidu Nõukogu otsustab, kas programm ja plaanid on kooskõlas eespool nimetatud artikli nõuetega.
      Komisjon kontrollib regulaarselt plaanide elluviimist ühenduse nimel ning rahandusministeerium teeb seda Bulgaaria Vabariigi nimel.”
   
   Artikkel 2
   Käesolev otsus jõustub päeval, mil assotsiatsiooninõukogu selle vastu võtab.
   
      Brüssel, 28. september 2004
      
         
            Assotsiatsiooninõukogu nimel
         
         
            eesistuja
         
         S. PASSY
         
      
   
   
      (1)  EÜT L 358, 31.12.1994, lk 3.